b'\n_START_ARTICLE_\nKarankawa\n_START_SECTION_\nClassificaci\xc3\xb3\n_START_PARAGRAPH_\nNom\xc3\xa9s es coneixen alguns centenars de paraules del karankawa. A partir d\'aquestes llistes s\'ha conjecturat que podria estar emparentat amb el coahuiltec, encara que es coneix tan poc de les lleng\xc3\xbces d\'aquesta regi\xc3\xb3 (Texas, Coahuila, Nuevo Le\xc3\xb3n i Tamaulipas).\n_START_SECTION_\nDescripci\xc3\xb3 ling\xc3\xbc\xc3\xadstica\n_START_PARAGRAPH_\nNom\xc3\xa9s es coneixen unes poques paraules del karankawa recollides per diversos autors des del segle XVII al XIX quan la llengua es va extingir. La primera llista de 29 paraules del "Calmcoche" al nord i nord-est de la Badia de Matagorda (baie St. Bernard o baie St. Louis) recollides pels germans Pierre Talon i Jean-Baptiste Talon que van viure entre els clamcoches entre 1687-1689. Tenim unes 106 paraules m\xc3\xa9s o menys de l\'\xc3\xa0rea sud-est, potser prop de la badia d\'Arkansas (baie Saint-Joseph), recollits per Jean B\xc3\xa9ranger en 1720. La resta dels vocabularis publicats van ser recollits per Albert Samuel Gatschet de persones que recordaven algunes paraules, quan ja no quedaven parlants natius de la llengua. Gatschet va compilar 6 paraules de Salli Washington i 17 paraules d\'Old Simon, tots dos ind\xc3\xadgenes tonkawes d\'avan\xc3\xa7ada edat, en 1884. A m\xc3\xa9s va recopilar prop de 136 entrades m\xc3\xa9s (cada entrada era una paraula de vegades amb una o m\xc3\xa9s frases il\xc2\xb7lustratives) en 1888 d\'Alice Williams Oliver. El pare d\'Alice Oliver s\'havia assentat en la costa nord de la badia de Matagorda en 1836 i havia apr\xc3\xa8s la llengua dels indis que vivien prop de la seva casa quan tenia entre 10 i 20 anys; encara que ella mateixa va escriure entre cinc-centes i sis-centes paraules havia perdut aquest vocabulari, per\xc3\xb2 en 1871 encara va ser capa\xc3\xa7 de recordar 134 paraules. El millor vocabulari recopilat sobre el karankawa procedeix d\'Allice W. Oliver, que va morir tres mesos m\xc3\xa9s tard d\'entrevistar-se amb Gatschet.'